Ohulepa

Ohulepa on küla Rapla maakonnas Rapla vallas.

2011. aasta rahvaloenduse andmetel elas külas 19 inimest. Neist 18 (94,7%) olid eestlased.

Küla lõuna-, ida- ja põhjaküljes asub Linnuraba looduskaitseala, mille territoorium jätkub naaberkülades. Küla keskel asuvad kaitsealused Ohulepa põlispuud. Samuti asub külas kaitsealune Viirakivi rändrahn.

Ohulepa põhjapiiril voolab Kasari jõgi. Edelaosas asuvad Põlli kraav ja Vardi jõgi. Küla põhjaosas suubub Kasari jõkke Pihali kraav.

Ohulepa lääneosas asuvad Adila-Krimmi soo ja Aigitse soo.

Kultuurimälestistest asuvad külas üks lohukivi12191 Kultusekivi ja kaks kivikalmet12190 Kivikalme12189 Kivikalme.

Külas asus Ohulepa mõis, mille puidust peahoone on tänapäevaks hävinudOhulepa mõis Eesti mõisaportaal. Mõis oli aastatel 1818–24 Friedrich Reinhold Kreutzwaldi (1803–1882) vanematekoduks, kus noor Kreutzwald puutus kokku ka elava rahvaloomingugaFriedrich Reinhold Kreutzwald (1803 – 1882) EEVA.

 Viited 

Kategooria:Rapla vald
Kategooria:Rapla maakonna külad